stanford-oval/wikipedia huggingface dataset:
คลองแควอ้อม

คลองแควอ้อม บ้างเรียก แม่น้ำแควอ้อม เป็นคลองที่แยกจากแม่น้ำแม่กลองฝั่งขวาที่บ้านศาลเจ้า ตำบลคุ้งกระถิน อำเภอเมืองราชบุรี จังหวัดราชบุรี ไหลเป็นเส้นแบ่งเขตจังหวัดระหว่างอำเภอเมืองราชบุรี กับอำเภอวัดเพลง จังหวัดราชบุรี และอำเภอบางคนที กับอำเภออัมพวา จังหวัดสมุทรสงคราม ไปลงแม่น้ำแม่กลองฝั่งขวา ที่แนวแบ่งเขตตำบลบางกุ้ง อำเภอบางคนที กับตำบลแควอ้อม อำเภออัมพวา คลองมีความยาว 18 กิโลเมตร
ตามหลักฐานทางประวัติศาสตร์จากสภาพภูมิประเทศ คลองแควอ้อม คือ แม่น้ำแม่กลองสายเก่า ที่ออกสู่ทะเลบริเวณอำเภอวัดเพลงในอดีต ขณะที่แม่น้ำแม่กลองแยกจากแม่น้ำอ้อมที่เมืองราชบุรี คือ เส้นทางน้ำที่เกิดขึ้นสมัยหลังไหลผ่านที่ราบลุ่มเกิดใหม่ซึ่งอยู่ทางด้านตะวันออกไปออกสู่อ่าวไทย
ชุมชนเก่าแก่เริ่มตั้งแต่บริเวณปากคลองวัดประดู่จนถึงปลายคลองแควอ้อมที่บรรจบกับแม่น้ำแม่กลองที่ตำบลบางกุ้งและตำบลแควอ้อม มีวัดเก่าแก่สมัยอยุธยาที่ปรากฏเรียงรายบริเวณริมสองฝั่งลำน้ำทั้งสายหลักและสายรอง ได้แก่ วัดบางวันทอง วัดโบสถ์ วัดบางกุ้ง วัดบางสะแก วัดแก้วเจริญ วัดท้องคุ้ง และวัดอมรเทพ เป็นต้น
ขุนวรเทพีพลารักษ์ (แม้น จวบสินเอี่ยม)

ขุนวรเทพีพลารักษ์
ขุนวรเทพีพลารักษ์ (แม้น จวบสินเอี่ยม)
ประวัติ

ประวัติท่านขุนวรเทพีพลารักษ์นั้นแต่เดิมมามิได้มีผู้ใดเรียบเรียงไว้เพราะ ไม่มีทายาท มีแต่ผู้จัดกามรดกตามพินัยกรรม ซึ่งปัจจุบันได้มีชีวิตอยู่เพียง ๑ คน ในจำนวนผู้จัดการมรดกตามพินัยกรรม ๓ คน ได้สอบถามจากท่านผู้จัดการมรดกแล้ว ไม่สามารถให้รายละเอียดได ้เพียงแต่ทราบได้จากหลักฐานตามพินัยกรรม ซึ่งท่านได้ทำไว้เมื่อวันที่ ๑ มกราคม พ.ศ. ๒๕๐๖ ระบุว่าขณะนั้นท่านอายุได้ ๘๘ ปี จึงคาดว่าท่านคงเกิดประมาณ พ.ศ. ๒๔๑๘ ท่านเข้ารับราชการเป็นมหาดเล็กมาตั้งแต่สมัยรัชกาลที่ ๕ มีหน้าที่ดูแลเจ้านายฝ่ายใน คอยจัดเตรียมเครื่องต้นเวลาเจ้านายจะเสด็จสถานที่ต่างๆ และปฏิบัติหน้าที่อยู่ในพระราชวังจนกระทั่งเกษียณอายุราชการต่อมาได้พัก อาศัยอยู่บ้านเลขที่ ๑๗๑ ถนนสามัคคี ตำบลตลาดพลู อำเภอธนบุรี จังหวัดธนบุรี
ท่านขุนวรเทพีพลารักษ์เป็นคนใจดี มีความประหยัดในการใช้จ่ายส่วนตัวเป็นอันมาก แต่มีศรัทธาบริจาคทรัพย์เพื่อการกุศลตลอดมา และมีเมตตาแจกสตางค์ให้เด็กๆ ที่อยู่ใกล้เคียงเป็นประจำ ท่านพักอยู่ตามลำพังคนเดียวโดยไม่มีทายาทสืบสกุล เป็นคนอนุรักษ์ ของใช้เก่าเป็นจำนวนมาก ด้วยเหตุที่เป็นคนใจดี เป็นที่เคารพนับถือของชาวบ้านละแวกตลาดพลูโดยทั่วกัน
ผลงาน

จากการค้นพบพินัยกรรม ทราบว่าท่านมีที่ดินอยู่ประมาณ ๘ แปลง ได้ทำพินัยกรรมมอบให้เป็นที่สร้างโรงเรียน และเป็นกรรมสิทธิ์ของโรงพยาบาล นอกจากนี้มีเครื่องเงินจำนวนมากได้ทำพินัยกรรมมอบให้เป็นพิพิธภัณฑ์สถานแห่ง ชาติ กรมศิลปากร สำหรับที่ดินจำนวน ๘ แปลงนี้ ได้ทำพินัยกรรมมอบให้กระทรวงศึกษาธิการจำนวน ๒ แปลง รวมเป็นเนื้อที่ ๔ ไร่ ๓๔ ตารางวา โดยมีวัตถุประสงค์ให้จัดตั้งเป็นสถานศึกษา ซึ่งเป็นที่ตั้งโรงเรียนธนบุรีวรเทพีพลารักษ์ พร้อมกับบริจาคเงินไว้อีกจำนวน ๑,๒๐๐,๐๐๐ บาท โดยมีวัตถุประสงค์ เพื่อพัฒนาโรงเรียน
เมื่อ พ.ศ. ๒๕๐๘ ขุนวรเทพีพลารักษ์ ได้มีจิตศรัทธาสร้างอาคารเรียนเป็นตึกชั้นครึ่ง กว้าง ๘.๒๕ เมตร ยาว ๒๕ เมตร ๓ ห้องเรียน ราคาค่าก่อสร้าง ๑๔๓,๐๐๐ บาท (หนึ่งแสนสี่หมื่นสามพันบาทถ้วน)ให้กับโรงเรียนวัดราชคฤห์ ใช้เป็นสถานที่ศึกษาเพิ่มเติม เมื่อวันที่ ๑๒ ธันวาคม ๒๕๐๘ โดยมีขุนนิเทศดรุณการเป็นผู้รับมอบ แต่ในปีพ.ศ. ๒๕๑๙ กรุงเทพมหานครสร้างอาคารเรียน ๓ ชั้น โดยรื้ออาคารเรียนทรงปั้นหยา อาคารเรียน แบบ ๒๐๐ และอาคารเรียนของขุนวรเทพีพลารักษ์ออก ใช้งบประมาณ ๑,๓๑๐,๐๐๐ บาท (หนึ่งล้านสามแสนหนึ่งหมื่นบาทถ้วน)
เมื่อปี พ.ศ. ๒๕๑๒ ท่านได้เข้ารับการรักษาตัวในโรงพยาบาลสมเด็จพระปิ่นเกล้า เป็นเวลาประมาณ ๒ เดือน จนถึงแก่กรรมด้วยโรคชรา รวมอายุได้ ๙๔ ปี
กีฬายิมนาสติกในโอลิมปิกฤดูร้อน 2004 – รอบคัดเลือกยิมนาสติกสากลชาย

แม่แบบ:ยิมนาสติกโอลิมปิกฤดูร้อน2004
การแข่งขันกีฬายิมนาสติกสากลชายในโอลิมปิกฤดูร้อน 2004 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 98 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 14 สิงหาคม ค.ศ. 2004
กีฬายิมนาสติกในโอลิมปิกฤดูร้อน 2004 – รอบคัดเลือกยิมนาสติกสากลหญิง

แม่แบบ:ยิมนาสติกโอลิมปิกฤดูร้อน2004
การแข่งขันกีฬายิมนาสติกสากลหญิงในโอลิมปิกฤดูร้อน 2004 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 98 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 15 สิงหาคม ค.ศ. 2004
กีฬาไคท์บอร์ดในเวิลด์บีชเกมส์ 2019

| ไคท์บอร์ด  ในเวิลด์บีชเกมส์ 2019 |
| --- | --- |
สนาม: หาดคาทารา โดฮา ประเทศกาตาร์
วันที่: 13–16 ตุลาคม
จำนวนนักกีฬา: 40 คน จาก 23 ประเทศ
2023 →
การแข่งขันกีฬาไคท์บอร์ดในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 13–16 ตุลาคม ค.ศ. 2019
สรุปเหรียญรางวัล > ตารางสรุปเหรียญ

*  เจ้าภาพ ( กาตาร์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 1 | 0 | 0 | 1 |
| 1 |  เยอรมนี | 1 | 0 | 0 | 1 |
| 3 |  โปแลนด์ | 0 | 1 | 0 | 1 |
| 3 |  ฝรั่งเศส | 0 | 1 | 0 | 1 |
| 5 |  รัสเซีย | 0 | 0 | 1 | 1 |
| 5 |  สหราชอาณาจักร | 0 | 0 | 1 | 1 |
| รวม (6 ประเทศ) | รวม (6 ประเทศ) | 2 | 2 | 2 | 6 |
ประเทศที่เข้าร่วมแข่งขัน

มีนักกีฬาทั้งหมด 40 คนจาก 23 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
ออสเตรเลีย (2)
บราซิล (2)
บัลแกเรีย (1)
จีน (1)
โคลอมเบีย (1)
โครเอเชีย (2)
เดนมาร์ก (2)
ฝรั่งเศส (3)
เยอรมนี (2)
สหราชอาณาจักร (2)
อิตาลี (1)
มอริเชียส (1)
เนเธอร์แลนด์ (1)
นิวซีแลนด์ (2)
โปแลนด์ (3)
รัสเซีย (2)
สิงคโปร์ (1)
สโลวีเนีย (1)
สเปน (1)
ไทย (1)
ตุรกี (1)
สหรัฐ (3)
อุรุกวัย (1)
แหล่งข้อมูลอื่น

Results book
| ด ค กเวิลด์บีชเกมส์ |
| --- | --- | --- |
 สมาคมคณะกรรมการโอลิมปิกแห่งชาติ  สรุปเหรียญรางวัลเวิลด์บีชเกมส์ตลอดกาล 
|  โดฮา 2019  บาหลี 2023  TBA 2025   |  โดฮา 2019  บาหลี 2023  TBA 2025   |  |
คณะกรรมการโอลิมปิกแห่งชาติ
| ด ค กกีฬาในเวิลด์บีชเกมส์ 2019 |
| --- | --- |
 บาสเกตบอล 3x3 ชาย  หญิง  วอลเลย์บอลชายหาด 4x4 ชาย  หญิง  อควาธลอน  แฮนด์บอลชายหาด ชาย  หญิง  ฟุตบอลชายหาด ชาย  หญิง  เทนนิสชายหาด  มวยปล้ำชายหาด  โบลเดอร์  คาราเต้  ไคท์ฟอยล์เรซซิง  ว่ายน้ำสระเปิด  สเกตบอร์ด  สกีน้ำ
กีฬาว่ายน้ำในโอลิมปิกฤดูร้อน 1932

การแข่งขันกีฬาว่ายน้ำในโอลิมปิกฤดูร้อน 1932 เป็นการแข่งขันว่ายน้ำโอลิมปิกที่จัดขึ้นในลอสแอนเจลิส สหรัฐอเมริกา กำหนดแข่งขันระหว่างวันที่ 6 - 13 สิงหาคม พ.ศ. 2475
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น (JPN) | 5 | 5 | 2 | 12 |
| 2 |  สหรัฐ (USA) | 5 | 2 | 3 | 10 |
| 3 |  ออสเตรเลีย (AUS) | 1 | 1 | 0 | 2 |
| 4 |  เนเธอร์แลนด์ (NED) | 0 | 2 | 0 | 2 |
| 5 |  ฝรั่งเศส (FRA) | 0 | 1 | 0 | 1 |
| 6 |  สหราชอาณาจักร (GBR) | 0 | 0 | 2 | 2 |
| 7 |  เดนมาร์ก (DEN) | 0 | 0 | 1 | 1 |
| 7 |  ฮังการี (HUN) | 0 | 0 | 1 | 1 |
| 7 |  ฟิลิปปินส์ (PHI) | 0 | 0 | 1 | 1 |
| 7 |  แอฟริกาใต้ (RSA) | 0 | 0 | 1 | 1 |

| รวมl | รวมl | 11 | 11 | 11 | 33 |
กีฬาไตรกีฬาในยูโรเปียนเกมส์ 2023

| ไตรกีฬา  ในยูโรเปียนเกมส์ 2023 |
| --- | --- |
สนาม: ทะเลสาบโนวาฮูตา
ที่ตั้ง: กรากุฟ ประเทศโปแลนด์
วันที่: 27 มิถุนายน – 1 กรกฎาคม 2023
จำนวนนักกีฬา: 120 คน
← บากู 2015
กีฬาไตรกีฬาในยูโรเปียนเกมส์ 2023 จัดแข่งขันที่อารีน่า ยาสโคลกา ในทาร์นูฟ กรากุฟ ประเทศโปแลนด์ ระหว่างวันที่ 21-25 มิถุนายน ค.ศ. 2023 มีนักกีฬา 120 คน ชาย 60 คน และหญิง 60 คน เข้าร่วมแข่งขัน
กำหนดการแข่งขัน

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| OC | พิธีเปิด | M | ประเภทชาย | W | ประเภทหญิง | MR | ผลัดผสม | CC | พิธีปิด |
| มิถุนายน/กรกฎาคม | มิถุนายน/กรกฎาคม | 20th อ>  | 21st พ>  | 22nd พฤ>  | 23rd ศ>  | 24th ส>  | 25th อา>  | 26th จ>  | 27th อ>  | 28th พ>  | 29th พฤ>  | 30th ศ>  | 1st ส>  | 2nd อา>  | จำนวนรายการ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|        พิธี |        พิธี |  | OC |  |  |  |  |  |  |  |  |  |  | CC |  |
|  ไตรกีฬา  |  ไตรกีฬา  |   |   |   |   |   |   |   | W  | M  |   |   | MR  |   | 3 |
ตารางสรุปเหรียญ

| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นอร์เวย์ | 3 | 0 | 0 | 3 |
| 2 |  สหราชอาณาจักร | 0 | 1 | 0 | 1 |
| 2 |  ออสเตรีย | 0 | 1 | 0 | 1 |
| 2 |  อิสราเอล | 0 | 1 | 0 | 1 |
| 5 |  ฮังการี | 0 | 0 | 1 | 1 |
| 5 |  เบลเยียม | 0 | 0 | 1 | 1 |
| 5 |  สวิตเซอร์แลนด์ | 0 | 0 | 1 | 1 |
| รวม (7 NOC) | รวม (7 NOC) | 3 | 3 | 3 | 9 |
แหล่งข้อมูลอื่น

| ด ค กกีฬาในยูโรเปียนเกมส์ 2023 ณ กรากุฟ และ มาโลโปลสกา, ประเทศโปแลนด์ |
| --- | --- |
 ยิงธนู  ระบำใต้น้ำ  กรีฑา  แบดมินตัน  บาสเกตบอล 3x3  แฮนด์บอลชายหาด  ฟุตบอลชายหาด  มวย  เบรกกิง  แคนูสลาลอม  แคนูสปรินต์  จักรยาน  กระโดดน้ำ  ฟันดาบ  ยูโด  คาราเต้  คิกบ็อกซิ่ง  ปัญจกีฬาสมัยใหม่  มวยไทย  พาเดล  รักบี้ 7 คน  ยิงปืน  สกีกระโดดไกล  ปีนหน้าผา  เทเบิลเทนนิส  เทควันโด  เทคบอล  ไตรกีฬา
คลองโผงเผง

คลองโผงเผง หรือ คลองบางหลวง เป็นคลองที่เชื่อมแม่น้ำน้อยกับแม่น้ำเจ้าพระยา แยกจากแม่น้ำเจ้าพระยาที่ตำบลโผงเผง อำเภอป่าโมก จังหวัดอ่างทอง ไหลไปทางทิศตะวันตกเฉียงใต้ ผ่านอำเภอบางบาล จังหวัดพระนครศรีอยุธยา และออกแม่น้ำน้อยที่ตำบลหัวเวียง อำเภอเสนา จังหวัดพระนครศรีอยุธยา คลองมีความยาวประมาณ 12 กิโลเมตร ระดับตลิ่งเฉลี่ย 4.45 เมตร
ชื่อ "โผงเผง" มาจากชุมชนใหญ่เขตตลาดเรือริมแม่น้ำที่มีผู้คนขวักไขว่พูดจาเสียงดังเอ็ดอึงชุลมุนวุ่นวายสมัยกรุงศรีอยุธยาและยุคต้นกรุงรัตนโกสินทร์ คลองนี้เป็นชุมทางเส้นคมนาคมทางน้ำที่น่าจะมีความสำคัญแล้วตั้งแต่สมัยอยุธยา เพราะบริเวณนี้มีวัดสำคัญคือ วัดถนน เป็นวัดเก่าครั้งกรุงศรีอยุธยา ตรงข้ามปากคลองโผงเผงมีวัดท่าสุทธาวาส เป็นวัดเก่าและวัดใหญ่
ปัจจุบันพื้นที่บริเวณคลองโผงเผงเป็นพื้นที่น้ำท่วมซ้ำซาก มีน้ำท่วมในฤดูน้ำหลากเป็นประจำ
คลองโยง

คลองโยง เป็นคลองที่อยู่ทางทิศตะวันออกของแม่น้ำท่าจีน ไหลผ่านท้องที่อำเภอนครชัยศรีและอำเภอพุทธมณฑล จังหวัดนครปฐม เชื่อมต่อกับคลองนราภิรมย์ คลองบางใหญ่ และคลองมหาสวัสดิ์
กีฬาว่ายน้ำในโอลิมปิกฤดูร้อน 1920

การแข่งขันกีฬาว่ายน้ำในโอลิมปิกฤดูร้อน 1920 เป็นการแข่งขันว่ายน้ำโอลิมปิกที่จัดขึ้นในแอนท์เวิร์ป ประเทศเบลเยียม กำหนดแข่งขันระหว่างวันที่ 22 - 29 สิงหาคม พ.ศ. 2463
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 8 | 5 | 3 | 16 |
| 2 |  สวีเดน (SWE) | 2 | 2 | 1 | 5 |
| 3 |  ออสเตรเลีย (AUS) | 0 | 1 | 1 | 2 |
| 3 |  แคนาดา (CAN) | 0 | 1 | 1 | 2 |
| 3 |  สหราชอาณาจักร (GBR) | 0 | 1 | 1 | 2 |
| 6 |  ฟินแลนด์ (FIN) | 0 | 0 | 2 | 2 |
| 7 |  เบลเยียม (BEL) | 0 | 0 | 1 | 1 |

| รวม | รวม | 10 | 10 | 10 | 30 |
กีฬาว่ายน้ำในโอลิมปิกฤดูร้อน 1904

การแข่งขันว่ายน้ำในโอลิมปิกฤดูร้อน 1904 เป็นการแข่งขันว่ายน้ำโอลิมปิกที่จัดขึ้นในเซนต์หลุยส์ สหรัฐอเมริกา กำหนดแข่งขันระหว่างวันที่ 4 - 6 กันยายนพ.ศ. 2447
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี (GER) | 4 | 2 | 2 | 8 |
| 2 |  สหรัฐ (USA) | 3 | 6 | 5 | 14 |
| 3 |  ฮังการี (HUN) | 2 | 1 | 1 | 4 |
| 4 |  ออสเตรีย (AUT) | 0 | 0 | 1 | 1 |
กีฬายิมนาสติกในโอลิมปิกฤดูร้อน 2000 – รอบคัดเลือกยิมนาสติกสากลชาย

แม่แบบ:ยิมนาสติกโอลิมปิกฤดูร้อน2000
การแข่งขันกีฬายิมนาสติกสากลชายในโอลิมปิกฤดูร้อน 2000 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2000 ณ เมืองซิดนีย์ ประเทศออสเตรเลีย โดยมีโค้วต้าทั้งหมด 98 คน แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่ 16 กันยายน ค.ศ. 2000
กีฬาว่ายน้ำในโอลิมปิกฤดูร้อน 1908

การแข่งขันว่ายน้ำในโอลิมปิกฤดูร้อน 1908 เป็นการแข่งขันว่ายน้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 13 - 25 กรกฎาคม พ.ศ. 2451
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหราชอาณาจักร (GBR) | 4 | 2 | 1 | 7 |
| 2 |  สหรัฐ (USA) | 1 | 0 | 1 | 2 |
| 3 |  เยอรมนี (GER) | 1 | 0 | 0 | 1 |
| 4 |  ฮังการี (HUN) | 0 | 2 | 0 | 2 |
| 5 |  ออสตราเลเชีย (ANZ) | 0 | 1 | 1 | 2 |
| 6 |  เดนมาร์ก (DEN) | 0 | 1 | 0 | 1 |
| 7 |  สวีเดน (SWE) | 0 | 0 | 2 | 2 |
| 8 |  ออสเตรีย (AUT) | 0 | 0 | 1 | 1 |
รายชื่อหน่วยสืบราชการลับ

ต่อไปนี้คือรายชื่อหน่วยสืบราชการลับ
รายชื่อ > อัฟกานิสถาน

กรมความมั่นคงแห่งชาติ (NDS)
รายชื่อ > แอลเบเนีย

การสืบราชการลับแห่งชาติ (SHISH)
รายชื่อ > อาร์เจนตินา

สำนักราชการลับกลาง (AFI)
รายชื่อ > อาร์มีเนีย

การสืบความมั่นคงแห่งชาติ (SNB)
รายชื่อ > ออสเตรเลีย

การสืบราชการลับความมั่นคงออสเตรเลีย (ASIS)
รายชื่อ > บาห์เรน

สำนักงานความมั่นคงแห่งชาติ (NSA)
รายชื่อ > บราซิล

สำนักข่าวกรองบราซิล (ABIN)
รายชื่อ > เบลเยียม

สำนักความมั่นคงและข้อมูลทั่วไปเบลเยียม (ADIV/SGRS)
รายชื่อ > บัลแกเรีย

การสืบราชการลับแห่งชาติ (NIS)
รายชื่อ > แคนาดา

การสืบราชการลับความมั่นคงแคนาดา (CSIS/SCRS)
รายชื่อ > ชาด

สำนักความมั่นคงแห่งชาติ (ANS)
รายชื่อ > จีน

กระทรวงความมั่นคงแห่งรัฐ (MSS)
รายชื่อ > โครเอเชีย

สำนักความมั่นคงและข่าวกรอง (SOA)
รายชื่อ > คิวบา

กรมราชการลับ (DI)
รายชื่อ > เช็กเกีย

ข้อมูลและความสัมพันธ์ต่างประเทศแห่งสำนักงาน (ÚZSI)
รายชื่อ > เดนมาร์ก

การสืบราชการลับป้องกันเดนมาร์ก (FE)
รายชื่อ > อียิปต์

กรมข่าวกรองทั่วไป (GID)
รายชื่อ > ฝรั่งเศส

หน่วยอำนวยการใหญ่ความมั่นคงภายนอก (DGSE)
หน่วยอำนวยการใหญ่ความมั่นคงภายใน (DGSI)
รายชื่อ > แกมเบีย

สำนักข่าวกรองแห่งชาติ (NIA)
รายชื่อ > จอร์เจีย

การสืบราชการลับจอร์เจีย (GIS)
รายชื่อ > เยอรมนี

การสืบราชการลับกลาง (BND)
รายชื่อ > กรีซ

การสืบราชการลับแห่งชาติ (EYP)
รายชื่อ > อินเดีย

ฝ่ายวิจัยและวิเคราะห์ (R&AW/RAW)
รายชื่อ > อินโดนีเซีย

สำนักข่าวกรองแห่งรัฐอินโดนีเซีย (BIN)
รายชื่อ > อิหร่าน

กระทรวงราชการลับ (VAJA)
รายชื่อ > อิรัก

กรมราชการลับทั่วไป (GSD)
รายชื่อ > อิสราเอล

มอสซาด (ข่าวกรองต่างประเทศและปฏิบัติการพิเศษ)
ชินเบต (ISA)
เอมาน (Aman)
รายชื่อ > อิตาลี

สำนักข่าวสารสนเทศและความมั่นคงภายใน (AISI)
สำนักข่าวสารสนเทศและความมั่นคงภายนอก (AISE)
รายชื่อ > ญี่ปุ่น

นะอิโช (内調)
สำนักงานตำรวจแห่งชาติ (NPA)
รายชื่อ > จอร์แดน

กรมข่าวกรองทั่วไป (GID)
รายชื่อ > คาซัคสถาน

การสืบราชการลับต่างประเทศ (Syrbar)
รายชื่อ > เคนยา

การสืบราชการลับแห่งชาติ (NIS)
รายชื่อ > คูเวต

ความมั่นคงแห่งรัฐคูเวต (KSS)
รายชื่อ > คีร์กีซสถาน

การสืบความมั่นคงแห่งชาติคีร์กีซสถาน (SNB)
รายชื่อ > เลบานอน

กรมทั่วไปแห่งความมั่นคงทั่วไป (GDGS)
รายชื่อ > มัลดีฟส์

การสืบความมั่นคงแห่งชาติ (NSS)
รายชื่อ > มองโกเลีย

สำนักข่าวกรองทั่วไปแห่งมองโกเลีย (GIA)
รายชื่อ > มอนเตเนโกร

สำนักงานความมั่นคงแห่งชาติ (ANB)
รายชื่อ > โมซัมบิก

การสืบราชการลับและความมั่นคงแห่งรัฐ (SISE)
รายชื่อ > เนเธอร์แลนด์

สำนักราชการลับและความมั่นคงทั่วไป (AIVD)
รายชื่อ > นิวซีแลนด์

การสืบราชการลับความมั่นคงนิวซีแลนด์ (NZSIS)
รายชื่อ > ไนจีเรีย

สำนักข่าวกรองแห่งชาติ (NIA)
รายชื่อ > เกาหลีเหนือ

กระทรวงความมั่นคงแห่งรัฐ (SSD)
รายชื่อ > นอร์เวย์

การสืบราชการลับนอร์เวย์ (NIS)
รายชื่อ > ปากีสถาน

กรมข่าวกรองระหว่างราชการ (ISI)
รายชื่อ > ปาปัวนิวกินี

องค์กรข่าวกรองแห่งชาติ (NIO)
รายชื่อ > ฟิลิปปินส์

สำนักประสานงานข่าวกรองแห่งชาติ (NICA)
สำนักงานสอบสวนแห่งชาติ (NBI)
รายชื่อ > โปแลนด์

สำนักข่าวกรองต่างประเทศ (AW)
รายชื่อ > กาตาร์

ความมั่นคงแห่งรัฐกาตาร์ (QSS)
รายชื่อ > โรมาเนีย

การสืบราชการลับโรมาเนีย (SRI)
รายชื่อ > รัสเซีย

การสืบราชการลับต่างประเทศ (SVR)
หน่วยความมั่นคงกลาง (FSB)
รายชื่อ > ซาอุดีอาระเบีย

ตำแหน่งประธานาธิบดีข่าวกรองทั่วไป (GIP)
รายชื่อ > เซอร์เบีย

สำนักข้อมูลความมั่นคง (BIA)
รายชื่อ > สิงคโปร์

แผนกความมั่นคงและข้อมูล (SID)
หน่วยความมั่นคงภายใน (ISD)
รายชื่อ > สโลวาเกีย

การสืบข้อมูลสโลวาเกีย (SIS)
รายชื่อ > สโลวีเนีย

สำนักงานความมั่นคงและข่าวกรองสโลวีเนีย (SOVA)
รายชื่อ > โซมาเลีย

สำนักงานความมั่นคงและข่าวกรองแห่งชาติ (NISA)
รายชื่อ > แอฟริกาใต้

หน่วยความมั่นคงแห่งรัฐ (SSA)
รายชื่อ > เกาหลีใต้

การสืบราชการลับแห่งชาติ (NIS)
รายชื่อ > สเปน

ศูนย์ราชการลับแห่งชาติ (CNI)
รายชื่อ > ศรีลังกา

การสืบราชการลับแห่งรัฐ (SIS)
รายชื่อ > สวีเดน

การสืบความมั่นคงสวีเดน (SÄPO)
รายชื่อ > สวิตเซอร์แลนด์

สำนักข่าวกรองสวิตเซอร์แลนด์ (FIS)
รายชื่อ > ซีเรีย

กรมข่าวกรองทั่วไป (GID)
รายชื่อ > ไต้หวัน

สำนักงานความมั่นคงแห่งชาติ (NSB)
รายชื่อ > ไทย

สำนักข่าวกรองแห่งชาติ (NIA)
กองอำนวยการรักษาความมั่นคงภายในราชอาณาจักร (ISOC)
กองบัญชาการตำรวจสันติบาล (SBB)
ศูนย์รักษาความปลอดภัยแห่งชาติ (Armed Forces Security Center: AFSC)
กรมข่าวทหาร กองบัญชาการกองทัพไทย (Directorate of Joint Intelligence: DJI)
รายชื่อ > โตโก

สำนักข่าวกรองแห่งชาติ (NIA)
รายชื่อ > ตูนิเซีย

สำนักข่าวกรองตูนิเซีย (TIA)
รายชื่อ > ตุรกี

องค์กรข่าวกรองแห่งชาติ (MİT)
รายชื่อ > เติร์กเมนิสถาน

กระทรวงความมั่นคงแห่งชาติ (KNB)
รายชื่อ > ยูกันดา

องค์กรความมั่นคงภายใน (ISO)
รายชื่อ > ยูเครน

การสืบราชการลับแห่งยูเครน (SZRU)
รายชื่อ > สหราชอาณาจักร

หน่วยข่าวกรองลับ (SIS/MI6)
หน่วยความมั่นคง (MI5)
จีซีเอชคิว (GCHQ)
ข่าวกรองกลาโหม (DI)
รายชื่อ > สหรัฐ

สำนักข่าวกรองกลาง (CIA)
สำนักงานสอบสวนกลาง (FBI)
สำนักงานความมั่นคงแห่งชาติ (NSA)
สำนักงานข่าวกรองกลาโหม (DIA)
รายชื่อ > อุซเบกิสถาน

การสืบความมั่นคงแห่งชาติ (SNB)
ดูเพิ่ม

รายชื่ออดีตหน่วยสืบราชการลับ
กีฬาว่ายน้ำในโอลิมปิกฤดูร้อน 1912

การแข่งขันกีฬาว่ายน้ำในโอลิมปิกฤดูร้อน 1912 เป็นการแข่งขันว่ายน้ำโอลิมปิกที่จัดขึ้นในกรุงสต็อกโฮล์ม ประเทศสวีเดน กำหนดแข่งขันระหว่างวันที่ 6 - 12 กรกฎาคม พ.ศ. 2455
สรุปเหรียญ

|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี (GER) | 2 | 3 | 2 | 7 |
| 2 |  ออสตราเลเชีย (ANZ) | 2 | 2 | 2 | 6 |
| 3 |  สหรัฐ (USA) | 2 | 1 | 1 | 4 |
| 4 |  แคนาดา (CAN) | 2 | 0 | 0 | 2 |
| 5 |  สหราชอาณาจักร (GBR) | 1 | 2 | 3 | 6 |
| 6 |  สวีเดน (SWE) | 0 | 1 | 0 | 1 |
| 7 |  ออสเตรีย (AUT) | 0 | 0 | 1 | 1 |

| รวม | รวม | 9 | 9 | 9 | 27 |
ISO 8601

ISO 8601 คือมาตรฐานสำหรับการนำเสนอตามปฏิทินและเวลา ประกาศโดยองค์การระหว่างประเทศว่าด้วยการมาตรฐาน (ISO) มาตรฐานนี้มีหัวเรื่องว่า "องค์ประกอบข้อมูลและรูปแบบการแลกเปลี่ยน — รูปแบบการแลกเปลี่ยน — การนำเสนอวันที่และเวลา" คุณลักษณะสำคัญของการนำเสนอนี้คือ การจัดอันดับให้ส่วนที่มี ความสำคัญมากกว่าขึ้นก่อน นั่นคือเรียงจากหน่วยใหญ่ที่สุด (ปี) ไปยังหน่วยเล็กที่สุด (วินาที)
ประวัติ

การประกาศ ISO 8601 ครั้งแรกเกิดขึ้นเมื่อ พ.ศ. 2531 เป็นการรวบรวมและแทนที่มาตรฐาน ISO ของเก่าซึ่งมีสัญกรณ์ที่แตกต่างกันได้แก่ ISO 2014, ISO 2015, ISO 2711, ISO 3307 และ ISO 4031 แทนที่ด้วยการแก้ไขครั้งที่สอง ISO 8601:2000 เมื่อ พ.ศ. 2543 และการแก้ไขครั้งที่สาม ISO 8601:2004 เผยแพร่เมื่อ 1 ธันวาคม พ.ศ. 2547 ต่อมาถูกยกเลิกและแก้ไขเป็น ISO 8601-1:2019 และ ISO 8601-2:2019 เมื่อวันที่ 25 กุมภาพันธ์ พ.ศ. 2562 ISO 8601 ถูกแก้ไขและอยู่ภายใต้ความรับผิดชอบโดยตรงของคณะกรรมการเทคนิค ISO/TC 154
ISO 2014 แนะนำให้ใช้การแสดงวันที่เป็นตัวเลขทั้งหมดเป็นครั้งแรก โดยเรียงจากหน่วยใหญ่ไปหน่วยเล็กดังนี้ [YYYY]-[MM]-[DD] ระบบเลขสัปดาห์ได้กำหนดไว้ใน ISO 2015 และการแสดงวันที่ของปีได้กำหนดไว้ใน ISO 2711
ขอบเขตและการใช้งานมาตรฐาน

ขอบเขตของมาตรฐานนี้ครอบคลุมการนำเสนอสิ่งเหล่านี้
วันที่ในปฏิทินเกรโกเรียน สามารถนำเสนอได้สามรูปแบบได้แก่
ปี-เดือน-วันที่ของเดือน
ปี-สัปดาห์-วันในสัปดาห์
ปี-วันที่ของปี
เวลาของวัน นำเสนอโดยใช้
การรวมวันที่และเวลาของวัน นำเสนอโดยนำเอาวันที่กับเวลามาต่อกันเป็นค่าเวลาเดียว
ช่วงของเวลา นำเสนอโดยการรวมจุดเริ่มต้น จุดสุดท้าย ระยะเวลา และข้อมูลอื่นที่เป็นบริบท
มาตรฐานนี้กำหนดขึ้นเพื่อตั้งใจให้ใช้งานได้อย่างกว้างขวาง สามารถใช้ได้กับการสื่อสารด้วยวิธีเขียนทั้งหมดที่มีการอ้างอิงถึง วัน เวลา และช่วงเวลา ไม่ว่าสื่อนั้นจะเป็นอะไร (สื่อสิ่งพิมพ์ อิเล็กทรอนิกส์ หรือเขียนด้วยลายมือ) หรือที่อยู่ของผู้ส่งผู้รับอยู่ที่ไหน (ภายในองค์กร ระหว่างองค์กร หรือข้ามประเทศ) การใช้งานมาตรฐานนี้ไม่ได้หมายความว่าจำกัดอยู่เพียงวันเวลาที่ดำเนินการ เก็บบันทึก หรือแสดงผลในคอมพิวเตอร์เท่านั้น แต่ยังใช้ได้กับอุตสาหกรรมทุกประเภทและกิจกรรมของมนุษย์ทุกรูปแบบ ที่ซึ่งการนำเสนอวันเวลาอย่างแม่นยำและไร้ความกำกวมเป็นสิ่งที่จำเป็น เพื่อใช้สื่อสารกันระหว่างประเทศ ระดับชาติ ระดับท้องถิ่น ระดับภายใน หรือแม้แต่ระดับส่วนตัว
มาตรฐานนี้ไม่ได้บังคับหรือห้ามใช้คำแทนสำหรับวันที่ วันที่ในลักษณะคำบรรยายถูกละเว้นเอาไว้จากมาตรฐาน เพราะว่าการใช้งานเฉพาะภาษาส่วนใหญ่อาจทำให้เกิดความติดขัดในการสื่อสารระหว่างประเทศ
หลักการทั่วไป

ค่าของวันที่และเวลาจะถูกจัดอันดับ จากมากที่สุดไปยังน้อยที่สุด นั่นคือ ปี เดือน วันที่ของเดือน ชั่วโมง นาที วินาที และเศษของวินาที การจัดอันดับการนำเสนอเช่นนี้สอดคล้องกับการจัดอันดับตามเวลา เว้นแต่ว่าการนำเสนอนั้นเกี่ยวข้องกับจำนวนปีที่ติดลบ
ค่าของวันที่และเวลาแต่ละตัว มีจำนวนหลักของเลขโดดที่แน่นอน หากจำนวนหลักไม่ครบให้เติม 0 ข้างหน้าจนครบ
การนำเสนอสามารถกระทำได้สองรูปแบบ หนึ่งคือ รูปแบบพื้นฐาน โดยใช้เครื่องหมายคั่นน้อยหรือไม่ใช้เลย สองคือ รูปแบบขยาย โดยจะมีเครื่องหมายเพิ่มเติมเข้ามาเพื่อเพิ่มความสามารถในการอ่านโดยมนุษย์  เครื่องหมายคั่นที่ใช้ระหว่างค่าวันที่คือยัติภังค์ (-) และทวิภาค (:) สำหรับค่าเวลา ตัวอย่างเช่น วันที่ 6 มกราคม ค.ศ. 2009 จะเขียนเป็น "20090106" ในรูปแบบพื้นฐานและ "2009-01-06" ในรูปแบบขยาย รูปแบบขยายมักจะเป็นที่นิยมมากกว่ารูปแบบพื้นฐาน ด้วยเหตุผลที่นอกเหนือจากความสามารถในการอ่านแล้ว แต่ยังเป็นเพราะการปรากฏของรูปแบบพื้นฐานบางค่าอาจทำให้เกิดความกำกวม หรือถูกมองว่าไม่เป็นมาตรฐาน
การลดความเจาะจงของวันเวลา ค่าของตัวเลขสามารถตัดออกจากการนำเสนอวันที่ในรูปแบบใดก็ได้ แต่จะต้องตัดออก จากนัยสำคัญน้อยที่สุดไปมากที่สุด ตัวอย่างเช่น "2004-05" คือวันที่มาตรฐานตาม ISO 8601 หมายถึงเดือนพฤษภาคม ค.ศ. 2004 ไม่ได้หมายถึงวันที่ 5 ของเดือนที่ไม่ทราบใน ค.ศ. 2004
เมื่อวันเวลาต้องการความแม่นยำมากขึ้น มาตรฐานนี้รองรับการเพิ่ม เศษทศนิยม ไปยังค่าเวลาที่เล็กที่สุดในการนำเสนอนั้น
วันที่

มาตรฐานนี้ใช้ปฏิทินเกรโกเรียน ซึ่งเป็นปฏิทินที่ใช้อย่างแพร่หลายมากที่สุดในโลก และเป็นมาตรฐานโดยพฤตินัยสำหรับการค้าระหว่างประเทศ
จุดที่น่าสนใจคือ ISO 8601 ได้ถือเอาวันที่อ้างอิงตามปฏิทินเกรโกเรียนในวันที่ 1875-05-20 เป็นหลัก ซึ่งเป็นวันที่(Convention du Mètre) ได้รับการลงนามในปารีส อย่างไรก็ตาม วันที่ของ ISO ก่อนเกิดสนธิสัญญาจะยังคงเข้ากันได้กับปฏิทินเกรโกเรียน ย้อนไปจนถึงวันที่มีการแนะนำปฏิทินเกรโกเรียนอย่างเป็นทางการเมื่อ 1582-10-15 สำหรับวันที่อยู่ก่อนหน้านั้นจะใช้ตามปฏิทินก่อนเกรโกเรียน (proleptic Gregorian calendar) ซึ่งอาจนำมาใช้ได้โดยมีข้อตกลงร่วมกันในการแลกเปลี่ยนข้อมูล
วันที่ > ปี

| --- | --- |
YYYY: ±YYYYY
ISO 8601 ได้กำหนดไว้ว่า ให้ใช้ปีคริสต์ศักราชสี่หลัก [YYYY] เพื่อหลีกเลี่ยง
สำหรับการนำเสนอปีที่อยู่ก่อน 0000 หรือหลังจาก 9999 มาตรฐานนี้อนุญาตให้ใช้ส่วนขยายของการนำเสนอปี [±YYYYY] โดยมีข้อตกลงร่วมกันระหว่างผู้ส่งและผู้รับ การนำเสนอปีแบบขยายจะใช้เฉพาะเมื่อมีตัวเลขเกินสี่หลักเท่านั้น และจะต้องนำหน้าด้วยเครื่องหมายบวก (+) หรือลบ (−) เสมอ โดยถือว่าปี 0 เป็นบวก
สัญกรณ์ที่ใช้กับปีก่อนคริสตกาล (BC) จะไม่ถูกนำมาใช้ แต่จะใช้เป็นปีติดลบแทน ตัวอย่างเช่น 3 ปีก่อนคริสตกาล เขียนแทนได้ด้วย −0002 ตัวเลขต่างกันอยู่ 1 เนื่องจากระบบปีก่อนคริสตกาลไม่มีปีที่ศูนย์ ดังนั้นปี 0000 ของ ISO จะหมายถึง 1 ปีก่อนคริสตกาล